kardosdrur/scandi-wiki huggingface dataset:
Lægealant

Læge-alant (eller blot Alant), Inula helenium, hører til kurvblomstfamilien, Asteraceae, og er en meterhøj plante med store gule blomster. Planten, der indeholder flygtige olier og forskellige harpiks- og slimstoffer, har siden oldtiden været anvendt som slimløsnende middel og som et mavemiddel. Roden bruges som sødemiddel og indeholder inulin, der er et kulhydrat, som tåles af diabetikere, da det ikke nedbrydes eller optages i organismen. Også jordskok, skorzonerrod og artiskok indeholder inulin.

Kilde 
 Erik Bruun og Budde Christensen: Klassiske lægeplanter, Gads Forlag, København 2001, 

Kurvblomst-familien
Korbendikt

Korbendikt, Cnicus benedictus (tidligere Centaurea benedicta, benediktinertidsel), er en enårig urt med takkede, tornede blade som kan være klæbrige og behårede. Planten stammer oprindelig fra middelhavslandene og er sandsynligvis indført til Danmark af benediktinermunke. Planten kan i store doser give mavebesvær og opkastninger, men har været brugt som mavemiddel, der kunne lindre koliksmerter og styrke appetitten. Man har ment at planten kunne kurere alting, selv pest, men i dag betragtes den som nærmest værdiløs. Planten bruges som bitterstof i visse bittere og likører.

Den er den eneste art i slægten Cnicus.

Kilde 
 Erik Bruun og Budde Christensen: Klassiske lægeplanter, Gads Forlag, København 2001, 

Kurvblomst-familien
Malla Silfverstolpe

Magdalena Silfverstolpe, kaldet Malla (født 8. februar 1782, død 17. januar 1861), var en svensk kulturpersonlighed i 1800-tallets Uppsala. Efter at hun i 1819 blev enke, holdt hun en årrække salon for litterater og musikere, de såkaldte uppsalaromantikere, heriblandt Erik Gustaf Geijer, Esaias Tegnér, Johan Olof Wallin og Fredrika Bremer. Da Hans Järta i 1825 flyttede til Uppsala, blev hans hjem i højere grad samlingspunkt for gruppen, der også fik mere politisk fokus.
Siden ungdomsårene havde hun ført dagbog, som hun senere omarbejdede til sine Memoarer.

Kilder 
 Lars-Ove Larsson: Vem är vem i svensk historia, Rabén Prisma 1993, femte oplag 1998, 
 Stig Hadenius, Torbjörn Nilsson og Gunnar Åselius: Sveriges historia - Vad varje svensk bör veta, Bonnier Alba 1996,

Eksterne henvisninger 
 

Svenskere i 1800-tallet
Selvbiografer fra Sverige
Salonværter
Hedvig Taube

Hedvig Ulrika Taube (1714-1744) var den svenske kong Fredrik I's maitresse fra hun var 16 til sin død og fødte ham fire børn. Hun var datter af admiral Evert Taube, og hun og faderen fik i perioden en betydelig politisk indflydelse. Hedvig blev romersk rigsgrevinde med navnet von Hessenstein, som også tillagdes børnene. Dronning Ulrika Eleonora og præstestanden kritiserede skarpt forholdet. Hedvig von Hessenstein døde i barselsseng som trediveårig.

Kilder 
 Lars-Ove Larsson: Vem är vem i svensk historia, Rabén Prisma 1993, femte oplag 1998, 
 Stig Hadenius, Torbjörn Nilsson og Gunnar Åselius: Sveriges historia - Vad varje svensk bör veta, Bonnier Alba 1996,

Eksterne henvisninger 

Kongelige elskerinder
Personer i frihedstiden
EN 417

EN 417 er en Europæisk standard med specifikationer til en engangsmetalbeholder til flaskegas med eller uden forskruning. Betegnelsen anvendes også fejlagtigt om beholdere, med hvad der kaldes 7/16" NS forskruning (Lindal ventil), på beholdere med butan og/eller butan/propan i transportabelt kogegrej beregnet til brug under vandring.

Se også
 Flaskegas
 Gasflaske

Eksterne henvisninger 

 EN 417:2012 at CEN

EN 0417
Marcus Paus

Marcus Nicolay Paus (født 14. oktober 1979) er en norsk komponist. Paus er en av de mest bestilte og udførte norske komponister i sin generation.. Han har markeret sig som en repræsentant for en nyorientering i retning af tradition, tonalitet og melodi, og hans værker har fået begejstrede anmeldelser fra pressen og offentligheden i mange dele af verden. 

Paus studerede komposition på Norges musikhøjskole (1998–2002) og på Manhattan School of Music (2003–2005). Hans arbejde omfatter kammermusik, korværker, soloværker, koncerter, orkesterværker, operaer og symfoni, samt værker til teater, film og tv. Han har også været kunstnerisk leder af Oslo Operafestival.

Han er søn af visesangeren Ole Paus og sangerinden Anne-Karine Strøm, og tilhører slægten Paus.

Værker (udvalg)

Orkesterværker 
 Hate Songs for mezzosopran & orkester (2013-14), tekst: Dorothy Parker
 Music for Orchestra (2012)
 A Portrait of Zhou (concertino for fløyte & orkester) (2012)
 Trippelkonsert for fiolin, bratsj, cello & orkester (2011)
 Two Lyrical Pieces (2007)
 Ave Mozart! (2006)

Korværker 
 And Now Abide (2012)
 The Stolen Child (2009), tekst: W.B. Yeats
 Missa Concertante (2008)
 Domen & elven (2006)
 Sakte elsker tiden våre liv (2006), tekst: Ole Paus

Kammermusik 
 Strykekvartett no. 4 ‘Aske’ (2013)
 Sonate for cello & klaver (2009)
 Strykekvartett no.3 (2006)
 Trio for klarinet, fiolin & klaver (2006)
 Lasuliansko Horo for fiolin & klaver (2004)

Soloværker 
 Trauermusik for solo cello (2012)
 4 Memento Mori for solo klaver (2012)
 The Ladies on the Bridge for solo fiolin (2010)

Operaer 
 Eli Sjursdotter (2013-14), libretto: Ola Jonsmoen
 Læreren som ikke ble (2013), libretto: Læreren som ikke ble
 Askeladden –Påls versjon (2010-11), libretto: Ole Paus
 Heksene (2007-08), libretto: Ole Paus

Filmmusik 
 UMEÅ4ever (2011), regi: Geir Greni
 Upperdog (2009), regi: Sara Johnsen

Udgivelser 
 Trio for Clarinet, Violin & Piano på Zodiac Trioens album Zodiac Trio (Emeritus 2007)
 Vigils & Ave Maria på Uranienborg Vokalensembles album (Green China Records 2007)
 Upperdog (filmmusikk) (MTG Classic 2009)
 The Stolen Child på Ensemble 96s album Kind (2L 2010)
 UMEÅ4ever (filmmusikk) (MTG 2011)
 The Ladies on the Bridge på albumet Nine Solos for Nine Violinists (Aurora 2012)
 The Ladies on the Bridge på Henning Kraggeruds album Munch Suite (Simax 2013)
 Trauermusik, 4 Memento Mori & Sonata for Cello & Piano på Johannes Martens og Joachim Kwetzinskys album Marcus Paus (Aurora 2013)

Kilder

Eksterne links 
 Marcus Paus
 

Komponister fra Norge
Marcus
Jinnah International Airport

Jinnah International Airport (Sindhi: جيڻا بین الاقوامی ہواگاہ) (IATA: KHI, ICAO: OPKC), tidligere Quaid-e-Azam International Airport  (قاۂد اعظم بین الاقوامی ہوا), er Pakistans største lufthavn. Lufthavnen er beliggende i Karachi.

Lufthavnen er beliggende, hvor J. R. D. Tata, den civile luftfarts fader i Indien, landede efter at have fløjet sin jomfruflyvning fra Juhu Aerodrome i Bombay til Drigh Road airstrip (i dag Jinnah International Airport) den 15. oktober 1932 medbringende post i sit Puss Moth-fly. I 1940'erne husede området hangarer fra luftskibe og var under 2. verdenskrig luftbase for US Air Force og for det kinesiske luftvåben. Lufthavnen er opkaldt efter Muhammad Ali Jinnah, grundlæggeren og den første generalguvernør i Pakistan. 

Lufthavnen er i dag en moderne passagerlufthavn med to landingsbaner (3.400 meter og 3.200) og betjener årlig mere end 16 millioner passagerer. Lufthavnen fungerer som knudepunkt for PIA og en række af Pakistans øvrige luftfartsselskaber.

Jinnah Internatioanl Airport blev den 9. juni 2014 udsat for et terrorangreb af Taliban, der dræbte mindst 31 mennesker. Ved angrebet trængte en række taliban-tilhængere ind på lufthavnens område bevæbnet med automatvåben, håndgranater, raketter og andre sprængstoffer.

Noter

Eksterne links 

 Lufthavnens hjemmeside

Lufthavne i Pakistan
Etableret i 1971
Karachi
Bent Saks

Bent Saks (født 24. november 1942 i København, død 30. marts 2001) var en dansk arkitekt, far til Adam Saks.

Han var søn af skræddermester Isak Saks og Kaja født Itkin, stod i tømrerlære hos Asmussen & Weber i København og blev tømrersvend 1964 og bygningskonstruktør fra Det tekniske Selskabs Skole 1966. Saks blev dernæst optaget på Kunstakademiets Arkitektskole (designlinjen), hvorfra han fik afgang som arkitekt 1970. Han besøgte Italien 1970 og USA 1978. 

Saks var ca. 1968 ansat hos Jørgen Vesterholt, hvor han - afbrudt af en tid hos Arne Jacobsen 1970-71 og Henning Larsen 1972 - atter var ansat fra 1974 til 1976, hvor han blev medarbejder hos entreprenørfirmaet Rasmussen & Schiøtz. Fra 1976 havde Bent Saks egen tegnestue.

Saks' første værker var modernistiske, men i hans senere store opgaver for fabrikker og virksomheder dukkede der postmodernistiske elementer op (Marina Park med maritime vinduer, vinduerne og farvesætningen af ejendommen i Lyngby Hovedgade). Også hans officiner for apoteker vidner om indlevelse i et historisk formsprog.

Bent Saks blev gift 21. maj 1972 i København med direktør Birgitte Flanbaum (født i eksil 24. juli 1944 i Hässleholm, Sverige), datter af skræddermester Isak Flanbaum og Sara Rebekka født Gringer.

Værker 

 Eget hus, Søndre Strandvej 58 C, Helsingør (1973)
 Christian Rovsing Elektronik- og EDB-virksomhed, Ballerup (1978)
 Marina Park (hovedsæde for PFA Pension), Sundkrogsgade 4, Nordhavnen, København (1982)
 COLAS' tidligere domicil, Kongevejen 153, Virum (1986)
 Kontor- og butikshus, Lyngby Hovedgade 70 A, Kongens Lyngby (1988) 
 Fjernelse af trappeløb og indretning af billetsalg, Palads Teatret, Axeltorv 9, København (1989)
 Ombygning og indretning af Svane Apotek, Næstved (1990)
 Ombygning og indretning af Løve Apotek, Svendborg (1994, præmieret af Svendborg Kommune)

Kilder og eksterne henvisninger

Eksterne henvisninger 
 

Arkitekter fra Danmark
Modernistiske arkitekter
Postmodernistiske arkitekter
Jøder fra Danmark
Danskere i 1900-tallet
Danskere i 2000-tallet
Personer fra København
Jefferson de Oliveira Galvão

Jefferson de Oliveira Galvão (født 2. januar 1983 i São Vicente, Brasilien) er en brasiliansk fodboldspiller, der spiller Botafogo, som han har gjort siden 2009, hvor han skiftede fra Konyaspor på en fri transfer.

Han har desuden optrådt for Trabzonspor og Cruzeiro EC.

Referencer

Eksterne henvisninger 
Jefferson de Oliveira Galvão på cbf.com
Jefferson de Oliveira Galvão på tff.org
Jefferson de Oliveira Galvão på footballzz.co.uk

 

Fodboldspillere fra Brasilien
Deltagere ved verdensmesterskabet i fodbold 2014
Fodboldspillere fra Botafogo de Futebol e Regatas
Fodboldspillere fra Trabzonspor
Fodboldspillere fra Konyaspor
Kimærer (fisk)

Kimærer (Chimaeriformes) er en orden af bruskfisk, søsterorden til hajer og rokker. De adskiller sig fra hajer og rokker bl.a. ved at have et gællelåg, der dækker gællespalterne og ofte en lang, piskeformet hale. Ordenen opstod for ca. 340 millioner år siden. I ordenen findes omkring 35 nulevende arter over hele jorden, heriblandt Havmus (Chimaera monstrosa).

Kilder/Henvisninger 
 Hajer og Rokker. Trichas, T.C. m.fl. (på dansk ved Peter Rask Møller). Gads Forlag, Købehavn 1999.

Bruskfisk
Frederico Chaves Guedes

Frederico Chaves Guedes, bedre kendt som Fred (født 3. oktober 1983 i Teófilo Otoni) er en brasiliansk fodboldspiller, der spiller i Cruzeiro. Han har tidligere i karrieren spillet for blandt andet Olympique Lyon i Frankrig, samt andre braslianske storhold, Fluminense og Atlético Mineiro.

Fred har desuden spillet mange år på det brasilianske landshold, som han blandt andet repræsenterede ved VM i 2014 på hjemmebane, hvor holdet sluttede på fjerdepladsen.

Referencer

Eksterne henvisninger 
 Officiel hjemmeside 

Fodboldspillere fra Brasilien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Fodboldspillere fra Olympique Lyon
Fodboldspillere fra Cruzeiro Esporte Clube
Fodboldspillere fra Atletico Mineiro
Fodboldspillere fra Fluminense
Victor Leandro Bagy

Victor Leandro Bagy (født 21. januar 1983 i Santo Anastácio, Brasilien) er en brasiliansk fodboldspiller, der spiller Atlético Mineiro, som han har gjort siden 2009, hvor han skiftede fra Grêmio. 

Han har desuden optrådt for São Paulo som ungdomsspiller og Paulista som seniorspiller.

Referencer

Eksterne henvisninger 

 Victor Leandro Bagy  på footballzz.co.uk

 

Fodboldspillere fra Brasilien
Fodboldspillere fra Grêmio Foot-Ball Porto Alegrense
Adam Saks

Adam Saks (født 1974 i København) er en dansk maler og grafiker, som bor og arbejder i Berlin.

Han er søn af arkitekt Bent Saks og direktør Birgitte Saks, født Flanbaum, og er uddannet på Det Kongelige Danske Kunstakademis Billedkunstskoler fra 1993 til 1999, afbrudt af studier i 1996-97 hos professor Bernd Koberling ved Hochschule der Künste i Berlin. I 2009 modtog han en pris fra Niels Wessel Bagges Kunstfond. Adam Saks modtog i 2015 som den første prismodtager Kjell Nupen Memorial Grant i Norge.

Adam Saks arbejder i et figurativt formsprog, som ligger i forlængelse af  tendenser i nyt amerikansk maleri. Han har udgivet en række grafiske bøger på Schäfer Grafisk Værksted i København, heriblandt Deep Drawings (2004), Raid (2004), Fill Your Hands (2007) samt Elephant Island (2009) på Kerber Verlag.

Han har blandt andet haft separatudstillinger på  Kunsthal Nord (2016), Museum Sønderjylland (2003), Kunsthal Aarhus (2007), Lieu d'art contemporain i Narbonne (2008), Nordiska akvarellmuseet (2009), ARoS Aarhus Kunstmuseum (2010) og Städtische Galerie Offenburg i Offenburg (2012).

Kilder og eksterne henvisninger 
 Adam Saks' hjemmeside
 Adam Saks' galleri
 Adam Saks publikation
 Adam Saks publikation
 
 

Danskere i 2000-tallet
Malere fra Danmark
Grafikere fra Danmark
Personer fra København
Jøder fra Danmark
P-Mountain

P-Mountain (Pingarssuit Mountain), Site N-32, er et sted nær Thule Air Base.

Under den kolde krig var der en periode en kommandopost til kontrol af de 4 Nike raketbatterier (A, B, C og D-Launch). USAF havde desuden en radar til lufthavnskontrol i området. På P-Mountain var der troposcatter forbindelse til DEW Line i Hall Beach og Cape Dyer i Nunavut, Canada.

Stedet var aktiv fra 1952 til 1985.

USA's militæranlæg på Grønland
BMW Z4

BMW Z4 er en i efteråret 2002 introduceret roadsterbilserie fra BMW, som afløste Z3. Fra foråret 2006 fandtes ligeledes en coupéudgave.

Den anden generation med klaptag kom på markedet i foråret 2009.

Eksterne henvisninger 

 
Cabrioleter
Coupéer
Baghjulstrukne biler
Biler introduceret i 2002
Biler fra 2000'erne
Biler fra 2010'erne
KTK-grunden

KTK-grunden er et område i Haraldsgadekvarteret på Ydre Nørrebro i København. Grunden er nabo til Haraldshus, hvor bl.a. Naturstyrelsen holder til.

Kilder 

Nørrebro
Mario Yepes

Mario Alberto Yepes Díaz (født 13. januar 1976 i Cali, Colombia) er en colombiansk tidligere fodboldspiller (midterforsvarer).

Karriere 
Yepes' seniorkarriere startede tilbage i 1994, og de første fem år spillede han for klubber i hjemlandet. I 1999 rejste han til det argentinske storhold Club Atlético River Plate, hvor han var med til at vinde to argentinske mesterskaber.

I januar 2002 rejste Yepes til Europa, hvor han skrev kontrakt med Nantes i den franske Ligue 1. Her spillede han de følgende to et halvt år, inden han rejste til hovedstadsklubben Paris Saint-Germain. Hos PSG var Yepes i løbet af fire sæsoner, og var blandt andet med til at vinde landets pokalturnering Coupe de France i 2006.

Efter et par år i Verona-klubben Chievo skiftede Yepes i 2010 til det italienske storhold AC Milan. Med Milan vandt Yepes i 2011 det italienske mesterskab, inden han i 2013 skiftede til Atalanta og i 2014 til argentinske San Lorenzo de Almagro.

Landshold 
Yepes har (pr. juni 2014) spillet hele 98 kampe og scoret seks mål for Colombias landshold, som han debuterede for 9. februar 1999 i en venskabskamp mod Tyskland.

I løbet af de følgende 15 år var Yepes en bærende kraft på det colombianske landshold, og var blandt andet en del af holdet der vandt Copa América i 2001. Han deltog ved sin første VM-slutrunde ved VM i 2014 i Brasilien.

Referencer

Eksterne henvisninger 

Fodboldspillere fra Colombia
Deltagere ved verdensmesterskabet i fodbold 2014
Fodboldspillere fra Club Atlético River Plate
Fodboldspillere fra FC Nantes
Fodboldspillere fra Paris Saint-Germain
Fodboldspillere fra AC Milan
Fodboldspillere fra Atalanta BC
Fodboldspillere fra Deportivo Cali
Fodboldspillere fra A.C. ChievoVerona
Santiago Arias

Santiago Arias Naranjo (født 13. januar 1992 i Medellín, Colombia) er en colombiansk fodboldspiller (højre back). Han spiller hos PSV Eindhoven i den hollandske Æresdivision.

Arias startede sin seniorkarriere i hjemlandet hos Bogota-klubben La Equidad. I 2011 skiftede han til portugisiske Sporting Lissabon. I 2013 rejste han til hollandske PSV Eindhoven.

Landshold 
Arias har (pr. juni 2014) spillet seks kampe for Colombias landshold, som han debuterede for 15. oktober 2013 i en VM-kvalifikationskamp mod Paraguay. Han var en del af den colombianske trup til VM i 2014 i Brasilien og til VM i 2018 i Rusland.

Referencer

Eksterne henvisninger 

 Soccerbase.com spillerinfo
 FIFA.com spillerinfo 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Sporting Clube de Portugal
Fodboldspillere fra PSV Eindhoven
Personer fra Medellín
Klostermarksskolen

Klostermarksskolen er en privatskole i Hasseris i Aalborg. Klostermarksskolen blev grundlagt i 1871 og har til huse på Dronning Christines Vej 6. 

Skolen havde i skoleåret 2018-2019 568 elever. Klostermarksskolen har fra 0. til 10. klassetrin, to spor fra 0. til 6. og tre spor fra 7. til 10. Skolen er en traditionsrig skole, som i de sidste årti har opnået høje karaktergennemsnit for sine afgangsklasser (9. og 10. klasse). Skolens rektor er Lars Peter Nitschke.

Referencer 

Privatskoler i Danmark
Uddannelse i Aalborg
Hasseris
Pablo Armero

Pablo Estifer Armero (født 2. november 1986 i Turnaco, Colombia) er en colombiansk fodboldspiller (venstre back). Han spiller hos América de Cali i sit hjenland.

Armero startede sin karriere i hjemlandet hos América Cali, inden han i 2009 rejste til Brasilien for at spille for São Paulo-storklubben Palmeiras. Året efter skiftede han til Udinese i Italien, hvor han allerede året efter blev udtaget til årets hold i Serie A.

Armero skiftede i 2013 til SSC Napoli. I forårshalvåret 2014 var han udlejet til West Ham United i den engelske Premier League. I sommeren 2014 skiftede han til AC Milan.

Landshold 
Armero har (pr. marts 2018) spillet 58 kampe og scoret to mål for Colombias landshold, som han debuterede for 30. april 2008 i et opgør mod Venezuela. Han var en del af den colombianske trup til VM i 2014 i Brasilien.

Referencer

Eksterne henvisninger 

 

Fodboldspillere fra Colombia
Deltagere ved verdensmesterskabet i fodbold 2014
Fodboldspillere fra Palmeiras
Fodboldspillere fra Udinese Calcio
Fodboldspillere fra S.S.C. Napoli
Fodboldspillere fra West Ham United F.C.
Fodboldspillere fra América de Cali
Fodboldspillere fra AC Milan
Rik Mayall

Rik Mayall (født som Richard Michael Mayall den 7. marts 1958, Harlow, Essex, England, død 9. juni 2014, Barnes, London, England) var en engelsk komiker, skuespiller, stemmedubber og forfatter. Han er mest kendt for sit komiske samspil med skuespiller Adrian "Ade" Edmondson i tv-serierne Bottom og The Young Ones.

Ekstern henvisning 
 

Skuespillere fra England
Abel Aguilar

Abel Enrique Aguilar Tapias (født 6. januar 1985 i Bogotá, Colombia) er en colombiansk fodboldspiller (central midtbane). Han spiller hos Deportivo Cali i sit hjemland.

Aguilar, der startede sin karriere hos den colombianske storklub Deportivo Cali, har desuden spillet for en lang række forskellige klubber i Europa. Mest succes har han haft i de spanske klubber Hércules og Deportivo la Coruña. I august 2013 blev han hentet til Toulouse FC i Frankrig

Landshold 
Aguilar har (pr. marts 2018) spillet 70 kampe og scoret syv mål for Colombias landshold, som han debuterede for 27. juni 2004 i et opgør mod Argentina. Han var en del af den colombianske trup til VM i 2014 i Brasilien og til VM i 2018 i Rusland.

Referencer

Eksterne henvisninger 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Udinese Calcio
Fodboldspillere fra Ascoli Calcio 1898
Fodboldspillere fra Xerez CD
Fodboldspillere fra Hércules CF
Fodboldspillere fra Real Zaragoza
Fodboldspillere fra Deportivo La Coruña
Fodboldspillere fra Toulouse FC
Fodboldspillere fra Deportivo Cali
Personer fra Bogotá
Teófilo Gutiérrez

Teófilo Antonio Gutiérrez Roncancio (født 17. maj 1985 i Barranquilla, Colombia) er en colombiansk fodboldspiller (angriber). Han spiller hos Atlético Junior i sit hjemland Tidligere har han spillet for blandt andet River og Racing Club de Avellaneda i Argentina samt for Trabzonspor i Tyrkiet.

Landshold 
Gutiérrez har (pr. marts 2018) spillet 51 kampe og scoret 15 mål for Colombias landshold, som han debuterede for 7. august 2009 i et opgør mod El Salvador. Han var en del af den colombianske trup til VM i 2014 i Brasilien.

Referencer

Eksterne henvisninger 

Fodboldspillere fra Colombia
Deltagere ved verdensmesterskabet i fodbold 2014
Fodboldspillere fra Trabzonspor
Fodboldspillere fra Racing Club de Avellaneda
Fodboldspillere fra Club Atlético Lanús
Fodboldspillere fra Club Atlético River Plate
Fodboldspillere fra Atlético Junior
Personer fra Barranquilla
Natal

Natal kan henvise til:

Steder 
 Natal (Brasilien) – en by i delstaten Rio Grande do Norte i Brasilien
 Natal – et område i Sydafrika:
 Republikken Natalia – et tidligere land (boer-republik, 1839-1843)
 Kolonien Natal – en tidligere britisk koloni (1843-1910)
 Natal (provins) – en tidligere provins i Sydafrika (1910-1994)
 KwaZulu-Natal – en provins i Sydafrika (fra 1994)
 Mandailing Natal – et regency (distrikt) i Indonesien
 Natal (Nordsumatra) – en by i ditriktet
 Natal (Iran) – en by i provinsen Mazandaran i Iran
 Natal (British Columbia) – en tidligere kulmine-by i British Columbia, Canada

Vedrørende fødsel 
 Natal (fra latin) bruges i sammensatte ord med betydningen fødsel:
 Neonatal – for tidligt født
 Prænatal – før fødsel
James Rodríguez

James David Rodríguez Rubio (født 12. juli 1991 i Cúcuta) er en colombiansk fodboldspiller (offensiv midtbane/kant). Han spiller i øjeblikket for Qatar klubben Al-Rayyan SC, hvortil han kom fra Premier League klubben Everton efter at have være udlejet til Bayern München fra Real Madrid fra 2017-19.

Karriere 
Rodríguez startede sin karriere hos Envigado i hjemlandet, hvor han spillede både som ungdomsspiller og i de første af sine seniorår. I 2008 skiftede han til Banfield i Argentina, og var året efter med til at føre klubben frem til det argentinske mesterskab.

FC Porto 
I juli 2010 blev Rodríguez solgt til FC Porto i den portugisiske Primeira Liga for en pris på ca. 5 millioner euro. De følgende tre år var han her trods sin unge alder en stor stjerne i både klubben og hele den portugisiske liga, og blev i 2012 kåret til årets spiller i ligaen, ligesom han i både 2012 og 2013 blev udtaget til årets hold.

AS Monaco 
Som et af de helt varme navne på den europæiske fodboldscene blev Rodríguez i sommeren 2013 solgt til franske AS Monaco, for intet mindre end 335 millioner kroner.

Real Madrid C.F. 
Året efter blev Rodríguez solgt til Real Madrid i Spanien, hvor han skrev under på en seks-årig kontrakt for omkring 80 millioner €(596 mill DKK)..

Everton F.C

Op til sæsonen 2020/21 skrev han under på en aftale for to sæsoner, med en option på et yderligt år. Han skiftede for et fri transfer.

Landshold 
Rodríguez har (pr. maj 2018) spillet 61 kampe og scoret 21 mål for Colombias landshold, som han debuterede for 11. oktober 2011 i et opgør mod Bolivia. Han var en del af den colombianske trup til VM i 2014 i Brasilien. Her blev han med seks scoringer turneringens topscorer, og præsterede at score i samtlige holdets fem kampe. Colombianerne røg ud i kvartfinalen efter et 2-1 nederlag til Brasilien. I maj 2018 blev han udtaget til Colombias bruttotrup til VM i Rusland, efter at han i den sydamerikanske kvalifikationsturnering blev sit lands topscorer med 6 mål i 13 kampe.

Referencer

Eksterne henvisninger 

 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Club Atlético Banfield
Fodboldspillere fra FC Porto
Fodboldspillere fra AS Monaco FC
Fodboldspillere fra Real Madrid CF
Personer fra Cúcuta